*Projekts*

LATVIJAS REPUBLIKAS MINISTRU KABINETS

2013.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §

**Valsts informācijas un komunikācijas tehnoloģiju pārvaldības vadītāju foruma nolikums**

Izdoti saskaņā ar  
Valsts pārvaldes iekārtas likuma  
13.pantu

**I. Vispārīgie jautājumi**

Valsts informācijas un komunikācijas tehnoloģiju pārvaldības vadītāju forums (turpmāk – forums) ir koleģiāla starpnozaru konsultatīvā un metodiskā institūcija, kas izveidota, lai veicinātu efektīvu valsts informācijas un komunikācijas tehnoloģiju pārvaldību.

Foruma sastāvā ir:

Vides aizsardzības un reģionālās attīstības ministrijas augstākā atbildīgā amatpersona valsts informācijas un komunikācijas tehnoloģiju pārvaldības jautājumos (foruma priekšsēdētājs);

Valsts reģionālās attīstības aģentūras augstākā atbildīgā amatpersona koplietošanas informācijas un komunikācijas tehnoloģiju jautājumos (foruma priekšsēdētāja vietnieks);

ministriju apstiprinātas augstākās atbildīgās amatpersonas informācijas un komunikācijas tehnoloģiju pārvaldības jautājumos attiecīgo valsts pārvaldes nozaru (resoru) līmenī;

Satiksmes ministrijas pārstāvis elektronisko sakaru jautājumos;

Latvijas Pašvaldību savienības pārstāvis pašvaldības informācijas un komunikācijas tehnoloģiju jautājumos.

Foruma personālsastāvu apstiprina vides aizsardzības un reģionālās attīstības ministrs, iekļaujot foruma personālsastāvā personas, kuras šo noteikumu 2.punktā minētās institūcijas ir deleģējušas dalībai foruma darbībā (turpmāk – foruma dalībnieki).

Foruma sekretariāta funkciju veic institūcija, kuru pārstāv foruma priekšsēdētājs.

**II. Foruma mērķis, uzdevumi un tiesības**

1. Foruma mērķis ir veicināt:
   1. starpnozaru (pārresoru) koordināciju un sadarbību starp valsts un pašvaldību institūcijām optimālai un efektīvai informācijas un komunikācijas tehnoloģiju nodrošināšanai un izmantošanai;
   2. valsts un pašvaldību institūciju darbības pilnveidošanu un efektivitāti, izmantojot informācijas un komunikācijas tehnoloģijas.
2. Forumam ir šādi uzdevumi:
   1. nodrošināt regulāru informācijas, pieredzes un viedokļu apmaiņu, sniedzot padomus, norādījumus vai labas prakses piemērus informācijas un komunikācijas tehnoloģiju pārvaldības jautājumos, tajā skaitā:
      1. iestādēm nepieciešamo informācijas un komunikācijas tehnoloģiju plānošanā, uzskaitē, iepirkumu veikšanā, ieviešanā, izmantošanā, uzturēšanā, koplietošanā, sadarbspējas nodrošināšanā, drošībā, attīstīšanā un optimizēšanā;
      2. informācijas un komunikācijas tehnoloģiju sniegto iespēju un priekšrocību izmantošanā optimālai iestāžu funkciju izpildes organizēšanai, kā arī iestāžu pakalpojumu klāsta un satura pilnveidošanai un pieejamības nodrošināšanai;
   2. izvērtēt situāciju un problēmas informācijas un komunikācijas tehnoloģiju jomā valsts un pašvaldību institūcijās un sniegt priekšlikumus par risinājumiem un sadarbības iespējām nolūkā nodrošināt:
      1. valsts un pašvaldību informācijas un komunikācijas tehnoloģiju infrastruktūras, tajā skaitā valsts un pašvaldību informācijas sistēmu, sadarbspēju, kā arī koplietošanu valsts un pašvaldību institūciju vajadzībām;
      2. informācijas un komunikācijas tehnoloģiju izmantošanu procedūru vienkāršošanai un administratīvā sloga samazināšanai valsts un pašvaldību institūciju funkciju izpildē un pakalpojumu sniegšanā;
   3. savstarpēji saskaņot informācijas un komunikācijas tehnoloģiju pārvaldības pasākumu izstrādi un veikšanu valsts pārvaldes nozaru (resoru) un starpnozaru (pārresoru) līmenī nolūkā:
      1. panākt racionālu ar informācijas un komunikācijas tehnoloģijām saistītu tehnisko, finanšu un cilvēkresursu izmantošanu;
      2. novērst informācijas un komunikācijas tehnoloģiju infrastruktūras, tajā skaitā informācijas sistēmu (arī valsts informācijas sistēmu), funkcionalitātes dublēšanos vai nesavietojamību.
3. Forumam ir šādas tiesības:
   1. izmantot iestāžu rīcībā esošos dokumentus, kas satur foruma uzdevumu veikšanai nepieciešamo informāciju;
   2. piesaistīt foruma darbībai publiskā vai privātā sektora speciālistus informācijas un komunikācijas tehnoloģiju jomā;
   3. sniegt viedokli iestādēm jautājumos par tiesību aktu un attīstības plānošanas dokumentu izstrādi vai pilnveidošanu informācijas un komunikācijas tehnoloģiju jomā;
   4. veidot foruma uzdevumu veikšanai nepieciešamās darba grupas, iekļaujot tajās foruma dalībniekus, kā arī publiskā vai privātā sektora speciālistus informācijas un komunikācijas tehnoloģiju jomā.

**III. Foruma darbības īstenošana**

1. Forums īsteno savu darbību, izskatot foruma kompetencei atbilstošus jautājumus un pieņemot lēmumus foruma sēdēs vai laikā starp foruma sēdēm. Foruma lēmumiem ir rekomendējošs raksturs.
2. Foruma darbību organizē foruma priekšsēdētājs, veicot šādus pienākumus:
   1. sasauc un vada foruma sēdes, nosakot to darba kārtību;
   2. izsludina jautājumu izskatīšanu laikā starp foruma sēdēm;
   3. pārstāv forumu citās institūcijās vai publiskajos pasākumos, ievērojot foruma lēmumus;
   4. nodrošina foruma darbības īstenošanai nepieciešamo komunikāciju ar foruma dalībniekiem, kā arī citām personām vai institūcijām;
   5. izvērtē foruma lēmumu izpildes gaitu un rezultātus.
3. Foruma kompetencei atbilstošu jautājumu izskatīšanā foruma sēdēs, kā arī laikā starp foruma sēdēm, piedalās:
   1. foruma dalībnieki;
   2. persona, kuru foruma dalībnieks ir pilnvarojis piedalīties foruma darbībā tā prombūtnes laikā (turpmāk – pilnvarotā persona);
   3. persona, kuru foruma dalībnieks vai pilnvarotā persona ir uzaicinājusi sniegt viedokli vai informāciju, kas ir nozīmīga attiecīgā jautājuma izskatīšanai (turpmāk – uzaicinātā persona).
4. Foruma dalībnieks sniedz visiem foruma dalībniekiem informāciju par pilnvaroto personu, norādot savas prombūtnes laiku.
5. Foruma priekšsēdētājs sasauc foruma sēdi vai izsludina izskatīšanai foruma kompetencei atbilstošu jautājumu laikā starp foruma sēdēm pēc savas iniciatīvas vai ja to pieprasa vairāk nekā puse foruma dalībnieku. Attiecīgā jautājuma izskatīšanai ir sniedzama šāda informācija:
   1. jautājuma izskatīšanas pamatojums, norādot jautājuma būtību un saturu, kā arī izskatīšanas mērķi vai iespējamas sekas, ja jautājums netiks risināts;
   2. dokumenti, kuri attiecas uz izskatāmo jautājumu, vai norāde uz to atrašanās vietu tīmeklī;
   3. informācija par uzaicinātajām personām.
6. Forums ir tiesīgs pieņemt lēmumu, ja attiecīgā jautājuma izskatīšanā piedalās vairāk nekā puse foruma dalībnieku.
7. Foruma dalībnieki veicina foruma lēmumu ievērošanu attiecīgajās valsts pārvaldes nozarēs (resoros) vai institūcijās, kuras tie pārstāv. Foruma dalībnieki pēc foruma priekšsēdētāja pieprasījuma sniedz tam izvērtēšanai informāciju par foruma lēmumu izpildes gaitu un rezultātiem.
8. Foruma sekretariāts nodrošina:
   1. foruma sēdēm piemērotu norises vietu;
   2. foruma sēžu protokolēšanu;
   3. foruma darbībai nepieciešamās informācijas vai dokumentu apriti un glabāšanu.
9. Foruma priekšsēdētājs nodod foruma sekretariātam glabāšanai nozīmīgu informāciju un dokumentus, kas attiecas uz foruma darbību. Foruma sekretariāts ievieto savā tīmekļa vietnē informāciju par foruma darbību, tajā skaitā forumā izskatītajiem jautājumiem un pieņemtajiem lēmumiem, saskaņojot to ar foruma priekšsēdētāju.
10. Foruma priekšsēdētāja prombūtnes laikā tā pienākumus veic foruma priekšsēdētāja vietnieks. Foruma priekšsēdētājs ir tiesīgs pilnvarot citu foruma dalībnieku veikt foruma priekšsēdētāja pienākumus foruma priekšsēdētāja un tā vietnieka prombūtnes laikā.
11. Informācijas un dokumentu aprite, kas ir saistīta ar foruma darbību, notiek starp foruma dalībniekiem, pilnvarotajām personām un uzaicinātajām personām, kā arī foruma sekretariātu, elektroniski.

**IV. Foruma darba organizēšana foruma sēdēs**

1. Foruma darbu organizē foruma sēdēs, ja foruma kompetencei atbilstošu jautājumu (ievērojot tā būtību un saturu) ir nepieciešams izskatīt un pieņemt lēmumu klātienē.
2. Foruma priekšsēdētājs, sasaucot foruma sēdi, ne vēlāk kā trīs darba dienas pirms foruma sēdes sniedz visiem foruma dalībniekiem, kā arī pilnvarotajām personām un uzaicinātajām personām, informāciju par foruma sēdes norises vietu, laiku un darba kārtību, norādot šo noteikumu 12.punktā minēto informāciju.
3. Foruma dalībniekam vai pilnvarotajai personai ir tiesības ne vēlāk kā divas darba dienas pirms foruma sēdes sniegt visiem foruma dalībniekiem, kā arī pilnvarotajām personām un uzaicinātajām personām, priekšlikumu par foruma sēdes darba kārtību, tajā skaitā foruma kompetencei atbilstoša jautājuma iekļaušanu foruma sēdes darba kārtībā, norādot šo noteikumu 12.punktā minēto informāciju.
4. Tiesības prasīt foruma sēdes sasaukšanu ir foruma dalībniekiem. Foruma dalībnieks, prasot sasaukt foruma sēdi, sniedz foruma priekšsēdētājam un citiem foruma dalībniekiem priekšlikumu par foruma sēdes darba kārtību, norādot šo noteikumu 12.punktā minēto informāciju.
5. Foruma dalībnieki, izskatot šo noteikumu 22.punktā minēto priekšlikumu, atbalsta vai noraida foruma sēdes sasaukšanu, informējot par to foruma priekšsēdētāju un citus foruma dalībniekus divu darba dienu laikā pēc attiecīgā priekšlikuma saņemšanas. Ja foruma sēdes sasaukšanu ir atbalstījusi vairāk nekā puse foruma dalībnieku, foruma priekšsēdētājs, ievērojot šo noteikumu 20.punktu, sasauc foruma sēdi ne vēlāk kā piecu darba dienu laikā pēc attiecīgā priekšlikuma atbalstīšanas.
6. Foruma sēdē izskata un pieņem lēmumus par jautājumiem, kuri ir:
   1. iekļauti šo noteikumu 20.punktā minētajā darba kārtībā;
   2. sniegti foruma dalībnieku priekšlikumos atbilstoši šo noteikumu 21.punktam vai ir pieteikti izskatīšanai foruma sēdes laikā, ja to atbalsta vairāk nekā puse foruma sēdē klātesošo foruma dalībnieku un pilnvaroto personu.
7. Forums pieņem lēmumus foruma sēdē ar tajā klātesošo balsstiesīgu personu balsu vairākumu, atklāti balsojot. Ja balsu skaits sadalās vienādi, izšķirošā ir foruma priekšsēdētāja balss.
8. Foruma sēdē balsstiesīgas personas ir foruma dalībnieki un pilnvarotās personas. Uzaicinātās personas piedalās foruma sēdē ar padomdevēja tiesībām.
9. Foruma sēdi protokolē foruma sekretariāta norīkota persona (turpmāk – protokolētājs). Foruma sēdes protokolā (turpmāk – protokols) norāda:
   1. foruma sēdes norises vietu, laiku un darba kārtību;
   2. personas, kuras piedalās foruma sēdē, tajā skaitā foruma dalībniekus, pilnvarotās personas un uzaicinātās personas;
   3. foruma dalībniekus, kuri nepiedalās foruma sēdē;
   4. foruma sēdes vadītāju un protokolētāju;
   5. forumā sēdē sniegtos viedokļus vai informāciju, kas ir nozīmīga darba kārtībā iekļauto jautājumu izskatīšanai;
   6. foruma sēdē pieņemtos lēmumus;
   7. protokolam pievienoto informāciju atbilstoši šo noteikumu 28.punktam.
10. Protokolam pievieno šādu informāciju:
    1. dokumentus, kas ir saistīti ar foruma sēdē izskatītajiem jautājumiem un pieņemtajiem lēmumiem;
    2. foruma sēdē klātesošā foruma dalībnieka vai pilnvarotās personas atsevišķu viedokli par foruma sēdē pieņemto lēmumu, ja to pieprasa attiecīgais foruma dalībnieks vai pilnvarotā persona.
11. Protokolētājs ne vēlāk kā trīs darba dienu laikā pēc foruma sēdes sagatavo protokolu un nosūta to saskaņošanai visām personām, kuras ir piedalījušās foruma sēdē.
12. Protokols ir uzskatāms par saskaņotu, ja divu darba dienu laikā pēc tā nosūtīšanas saskaņošanai nav saņemti iebildumi no personām, kuras ir piedalījušās foruma sēdē. Ja ir saņemti iebildumi, protokolētājs divu darba dienu laikā precizē protokolu, ievērojot saņemtos iebildumus, un nosūta precizēto protokolu atkārtotai saskaņošanai visām personām, kuras ir piedalījušās foruma sēdē.
13. Foruma sēdes vadītājs un protokolētājs paraksta protokolu ne vēlāk kā divu darba dienu laikā pēc tā saskaņošanas. Foruma sēdē pieņemtie lēmumi stājas spēkā pēc protokola parakstīšanas.
14. Protokolētājs nosūta parakstīto protokolu un tam pievienoto informāciju protokola parakstīšanas dienā visiem foruma dalībniekiem, kā arī pilnvarotajām personām un uzaicinātajām personām, kuras ir piedalījušās attiecīgajā foruma sēdē.
15. Foruma sekretariāts publicē parakstīto protokolu un tam pievienoto informāciju savā tīmekļa vietnē divu darba dienu laikā pēc protokola parakstīšanas.

**V. Foruma darba organizēšana laikā starp foruma sēdēm**

Foruma darbu organizē arī laikā starp foruma sēdēm, ja foruma kompetencei atbilstošu jautājumu (ievērojot tā būtību un saturu) ir iespējams izskatīt un pieņemt lēmumu neklātienē.

Foruma priekšsēdētājs laikā starp foruma sēdēm izsludina foruma kompetencei atbilstoša jautājuma izskatīšanu, ja attiecīgajā jautājumā ir nepieciešams pieņemt foruma lēmumu. Foruma dalībniekiem un pilnvarotajām personām ir tiesības izskatīt foruma kompetencei atbilstošus jautājumus laikā starp foruma sēdēm pēc savas iniciatīvas (foruma priekšsēdētājam neizsludinot to izskatīšanu), ja attiecīgajā jautājumā nav nepieciešams pieņemt foruma lēmumu.

Foruma priekšsēdētājs, izsludinot foruma kompetencei atbilstoša jautājuma izskatīšanu laikā starp foruma sēdēm, sniedz visiem foruma dalībniekiem, kā arī pilnvarotajām personām un uzaicinātajām personām, šo noteikumu 12.punktā minēto informāciju un priekšlikumu par foruma lēmumu attiecīgajā jautājumā. Foruma priekšsēdētājs nosaka termiņu (ne īsāku par trīs darba dienām), kurā ir sniedzams pamatots viedoklis par izskatāmo jautājumu un piedāvāto foruma lēmumu.

Foruma dalībnieks, kā arī pilnvarotā persona vai uzaicinātā persona, nosūta savu viedokli par izskatāmo jautājumu un piedāvāto foruma lēmumu, kas ir sniedzams atbilstoši šo noteikumu 36.punktam, visiem foruma dalībniekiem, kā arī pilnvarotajām personām un uzaicinātajām personām.

Tiesības prasīt foruma kompetencei atbilstoša jautājuma izskatīšanu laikā starp foruma sēdēm nolūkā pieņemt foruma lēmumu attiecīgajā jautājumā ir foruma dalībniekiem. Foruma dalībnieks, prasot izskatīt jautājumu laikā starp foruma sēdēm, sniedz foruma priekšsēdētājam un citiem foruma dalībniekiem priekšlikumu par foruma lēmumu, norādot šo noteikumu 12.punktā minēto informāciju.

1. Foruma dalībnieki, izskatot šo noteikumu 38.punktā minēto priekšlikumu, atbalsta vai noraida jautājuma izskatīšanu laikā starp foruma sēdēm, informējot par to foruma priekšsēdētāju un citus foruma dalībniekus divu darba dienu laikā pēc attiecīgā priekšlikuma saņemšanas. Ja jautājuma izskatīšanu laikā starp foruma sēdēm ir atbalstījusi vairāk nekā puse foruma dalībnieku, foruma priekšsēdētājs, ievērojot šo noteikumu 36.punktu, izsludina jautājuma izskatīšanu laikā starp foruma sēdēm ne vēlāk kā divu darba dienu laikā pēc attiecīgā priekšlikuma atbalstīšanas.

Foruma lēmums jautājumā, kuru izskata laikā starp foruma sēdēm, ir uzskatāms par pieņemtu, ja šo noteikumu 36.punktā minētajā termiņā foruma dalībnieki vai pilnvarotās personas nav sniegušas iebildumus par piedāvāto foruma lēmumu. Ja ir saņemti iebildumi, foruma priekšsēdētājs ir tiesīgs pēc savas iniciatīvas vai foruma dalībnieka vai pilnvarotās personas lūguma precizēt piedāvāto foruma lēmumu, ievērojot saņemtos iebildumus, un nosūtīt precizēto foruma lēmumu atkārtotai izskatīšanai visiem foruma dalībniekiem, kā arī pilnvarotajām personām un uzaicinātajām personām.

Foruma priekšsēdētājs ir tiesīgs pēc savas iniciatīvas vai foruma dalībnieka vai pilnvarotās personas lūguma pagarināt šo noteikumu 36.punktā minēto termiņu, informējot par to visus foruma dalībniekus, kā arī pilnvarotās personas un uzaicinātās personas.

1. Foruma priekšsēdētājs paraksta šo noteikumu 40.punktā minēto foruma lēmumu ne vēlāk kā divu darba dienu laikā pēc tā pieņemšanas. Laikā starp foruma sēdēm pieņemtais lēmums stājas spēkā pēc tā parakstīšanas.
2. Parakstītajam foruma lēmumam pievieno dokumentu, kas ir apstiprināts ar attiecīgo foruma lēmumu. Foruma priekšsēdētājs nosūta parakstīto foruma lēmumu un tam pievienoto dokumentu foruma lēmuma parakstīšanas dienā visiem foruma dalībniekiem, kā arī pilnvarotajām personām un uzaicinātajām personām.
3. Foruma sekretariāts publicē parakstīto foruma lēmumu un tam pievienoto dokumentu savā tīmekļa vietnē divu darba dienu laikā pēc foruma lēmuma parakstīšanas.

Ministru prezidents V.Dombrovskis

Vides aizsardzības un reģionālās attīstības  
ministrs E.Sprūdžs

Iesniedzējs:

Vides aizsardzības un reģionālās attīstības  
ministrs E.Sprūdžs

Vizē:

Vides aizsardzības un reģionālās attīstības  
ministrijas valsts sekretārs A.Antonovs

21.08.2013. 16:46

2029

Ķeņģis 66016528

[vitalijs.kengis@varam.gov.lv](mailto:vitalijs.kengis@varam.gov.lv)